Mayweather v Nasukawa: Mayweather asema ataburudisha huku Nasukawa akiapa kumuangusha\nTenshin Nasukawa (kulia) na Mayweather

Bingwa wa zamani Mayweather, 41, ambaye alikuwa amestaafu atapigana na Nasukawa kwenye pigano la raundi tatu huko Saitama.

Nasukawa hushindana kwenye shirikisho linalojulikana kama RIZIN la kickboxing.

"Watu nchini Japan sikiliza, Nitamuangusha Mayweather," alisema Nasukawa 20.

Akiongea kwenye mkutano wa waandishi wa habari Mayweather ambaye alimshinda Conor McGregor wa UFC mwezi Agosti mwaka 2017 aliahidi kuwa ataburudisha.

Pigano na Jumatatu litafuata sheria za ndondi  na litakuwa la raundi tatu za dakika tatu huku Nasukawa akipigwa marufuku ya kurusha mateke.

\n\ntl;dr:
Mwanamichezo wa kickboxing raia wa Japan ameapa kumuangusha mwanamasumbwi Floyd Mayweather  kwenye pigano lao la raundi tatu kesho Jumatatu nchini Japan.